džaatakad (skr, pl jātaka 'sünnilugu'; tb skyes pa'i rabs kyi sde; hn sheduoqie; jp jataka), budismis mütologiseeritud lood *Šākjamuni eelnevatest eludest, mil ta *bodhisattvana kogus häid tegusid tehes *pälvimusi, mille tulemuseks oli *virgumine  ja buddhaks saamine. *Khuddakanikāya 10. alajaotuses «Sünnilood» (pl jātaka) on neid lugusid kokku 547. 4. saj koostas Ārjašūra 34 loost sanskritikeelse teose «Sünnilugude vanik» (skr jātakamālā).